Prisene utdeles ved NHLs prisutdeling som finner sted etter avslutningen av Stanley Cup-sluttspillet. Finalistene for de respektive prisene blir offentliggjort i løpet av sluttspillet og presentert på prisutdelingen. Avstemningen foregår umiddelbart etter avslutningen på grunnspillet. President's Trophy, Prince of Wales Trophy og Clarence S. Campbell Bowl blir tildelt i løpet av sesongen og sluttspillet. Vinneren av Lester Patrick Trophy blir presentert i løpet av sommeren og tildelt om høsten.